# علی خامنہ ای سُنٛد قتٕل

| علی خامنہ ای سُنٛد قتٕل |
| --- |
| حِصہٕ 2026 اِسرٲیل-امریکہ ایرانس پؠٹھ حملہٕ |
| خامنہ ای 12 فرؤری 2026 دۄہ قتل گژھنہٕ برٛونٛہہ 16 دۄہ |
| قٕسٕم | ہَوٲیی حملہٕ ،قتٕل حملہٕ، ٹارگیٹ کلنگ |
| جاے | تہران، ایٖران |
| نِشانہٕ | علی خامنہ ای |
| تٲریٖخ | 28 فَروَری 2026 (2026-02-28) |
| زیٖر   دِنہٕ وول/وٲلؠ | اِسرٲیلی ہَوٲیی فوج |
| ہلاکتہٕ | 5 (خامنہ ای ہؠتھ) ہَلاک |

28 فَرؤری 2026 ہس مَنٛز آو ایرانُک دۆیِم سپریم لیڈر علی خامنہ ای امریکہ تہٕ اسرٲیلَن ہٕنٛدِ مُشترکہٕ ہَوٲیی حملَس دوران قتٕل کرنہٕ۔ خامنہ ای سُنٛد قَتٕل گۆو تہرانَس أنٛدؠ پٔکھؠ اِسرٲیلی میزایل حملَن دوران ییٚمیُک مقصد اعلیٰ درجٕک ایرٲنی حکامَن تہٕ اہم سٹریٹجک مقامَن نشانہٕ بناوُن اوس۔ سیٹلایٹ تصویٖرٕ چھِ ونان زِ حملَس دوران اوس خامنہ ای سٕنٛز شہرَس مَنٛز روزنٕچ جایہِ شٔدیٖد نۄقصان واتنوومُت۔

اِبتِدٲیی اِسرٲیلی دعوا پتہٕ زِ خامنہ ای اوس کاروٲیی مَنٛز مارنہٕ آمُت، امریکی صدر ڈونلڈ ٹرمپ تہٕ اسراییٖلی وزیرِ اعظم بینجمن نیتن یاہوَن وۆن زِ خامنہ ای اوس مارمُت۔ ایرانٕک سرکٲری ذرایہ ابلاغَن کٔر دٔیمہِ دۄہ سُلی تٔمؠ سٕنٛدِ مرنٕچ تصدیٖق، تہٕ حکوٗمتَن کۆر 40 دۄہَن ہُنٛد سوگ، تہٕ سَتن دۄہَن ہِنٛز عوٲمی چھُٹی ہُنٛد اعلان۔ خامنہ ای سٕنٛدِ نزدیکی عیال تہٕ رشتہٕ دار تہِ گٔیہِ أتھؠ حملَس مَنٛز مارٕ۔ ایرانٕک صدر مسعود پیزیشکیانَن دِیُت یہِ قَتٕل اَکھ "بۆڑ جُرم" قرار تہٕ وۆن زِ یہِ گژھنہٕ جواب رۆستُے کینٛہہ۔

## گۄڈنِچہٕ کوٗششہٕ

27 جوٗن 1981 ہس مَنٛز، ییٚلہِ خامنہ ایی ایرانی صدارت خٲطرٕہ وۄمیدوار اوس، تمہِ وِزِ آو دھماکہ خیز موادک اِستِمال کٔرِتھ قتلٕچ کوشش کرنہٕ، ییٚمہ سٟتؠ تمہِ سٟنٛز ہِرؠ گۄگُل، شوٗش تہٕ تمہ سٟنٛز دٕچھنہ نٔر تباہ گٔؠ۔15 جوٗن 2025 ہس مَنٛز، 12 ہن دۄہن ہِنز جنگہ دوران، اسراییٖل کۆر خامنہ ایی قَتٕل کرنُک منصوبہٕ پیش یَتھ امریکی صدر ڈونالڈ ٹرمپ رضاکٲری کۆر۔

## ہَوٲیی حملہٕ

28 فَرؤری 2026 ہس مَنٛز آو ایرانٕکؠ متعدد مقاماتن پؠٹھ امریکہ تہٕ اسراییٖل کہ طرفہٕ میزایلن ہُنٛد دماکہٕ کرنہٕ یمیُک مقصد ملکس مَنٛز ایٹمی تہٕ میزایل پروگرامن مَنٛز رُکاوٹ پٲدٕ کرنہٕ سٟتؠ سٟتؠ حکومتٕچ تبدیلی ہُنٛد آغاز کرن اوس۔ سٹریٹجک تنصیبات تہٕ اہم ایرانی اہلکارن نشانہٕ بناون والؠن حملن سٟتؠ، خامنہ ایی سُنٛد سمُت اوس رازدٲنؠ تہران مَنٛز اسراییٖلی حملن سٟتؠ مُتاثر گژھن والؠن مَنٛز اَکھ۔ سیٹلایٹ امیجری سٟتؠ چھُ پتہٕ گژھان کہ عمارتس اوس شدید نۄقصان گومُت۔

## شُروٲتی رپورٹہٕ

### تنازٕ در رپورٹہٕ

أکؠ نامعلوم اسراییٖلی اہلکارن وۆن زِ خامنہ ایی سٕنٛز لاش ٲس حملن پتہٕ لبنہٕ آمٕژ، یُس زَن مبینہ طور پٲٹھؠ اسراییٖلی وزیر اعظم بنجمن نیتن یاہو ہاونہٕ آے۔ امریکی صدر ڈونالڈ ٹرمپ کۆر یمن رپورٹن ہنٛد بڑاو ، رپورٹ شُد قتلس "ایران کؠن لوٗکن خاطرٕ انصاف" قرار۔

خامنہ ایی سٕنٛدؠ مرنہٕ کس بارس مَنٛز ٲس رپورٹس ابتدٲیی طورس پؠٹھ ایرانی ذرایعس سٟتؠ اختلاف، ایرانی وزارت خارجہ کہِ ترجمان اسماعیل باگھایی وۄن زِ خامنہ ای اوس "محفوٗظ تہٕ صحت مند "۔ اَمہِ باوجوٗد، آیہِ واریاہ آؤٹ لیٹس، یَتھ کٔنؠ رایٹرس تہٕ ایران انٹرنیشنل اسراییٖلی سرکٲرؠ ذٔریعن ہنٛد حوالہٕ دتھ خبر دنہٕ ز خامنہ ای چھُ مٔرمُت۔ مبینہ قتلٕچ خبر مزید پھٔہلنہٕ پتہٕ، ایرانی خبر دنہٕ وٲلؠ ایجنسیہ تاسنیم تہٕ مہر وۄن زِ خامنہ ایی چھُ زندٕ تہٕ "میدانٕچ کمانڈ کرنس مَنٛز ٲس ثابت قدم تہٕ پۄختہٕ"۔

### تَصدیٖق

1 مارٕچ کس شروعاتس مَنٛز کۆر ایرانی سپریم نیشنل سکیورٹی کونسل سٟتؠ سٟتؠ ایرانی ریاستی میڈیاہن، بشمول اسلامی جمہوریہ ایران براڈکاسٹنگن، اعلان زِ خامنہ ایی چھُ مارنہٕ آمٕتؠ، گوڈٕ کہ ثابت انکار کہ باوجود۔ ریاستو کۆر 40 ہن دۄہن سوگُک تہٕ ستن دۄہن ہنٛز قومی چھُٹی ہُنٛد اعلان۔

فارس نیوز ایجنسی، یۆسہٕ اسلامک ریوولوشنری گارڈ کورپس (IRGC) سٟتؠ منسلک چھُ، دِژ اِطلاع زِ خامنہ ایہ سٕنٛز کوٗر، زامتُر، زُر تہٕ نۆش تہٕ آیہِ حملس مَنٛز مارنہٕ۔

## پتہٕ

### لیٖڈرشِپ بحران

چونٛکہِ سپریم لیڈرچ پوزیشن ماہرینن ہنٛز اسمبلی ہنٛد ذریعہٕ چھُ مقرر یوان کرنہٕ تہٕ 1989 مَنٛز آو نایب سپریم لیڈرچ حیثیت ختم کرنہٕ، خامنہ ایی یس اوس نہٕ کانٛہہ باضابطہ طور پٲٹھؠ مقرر جانشین۔ تاہم، حملہٕ کهِ دۄہ، رایٹرس دِژ اِطلاع زِ حملن برونٛہہ زٕ ہفتہٕ برٛونٛٹھ، سی آیی اے ہن ٲس خامنہ ایی سُنٛد ممکنہ جانشینی پؠٹھ تشخیص پیش کٔرمٕژ، یَتھ نتیٖجس پؠٹھ زِ آیی آر جی سی ہُنٛد "سخت گیٖر گرَٛنٛد شُمار " آسن خامنہ ایہ سٕنٛز جاے نِنُک زیٛادٕ امکان۔

### ردعمل

### گریلو ردعمل

ایرٲنؠ صدر مسعود پیزیشکیانن وۄن یہِ قَتٕل اَکھ "بۆڑ جُرم" تہٕ وون ز یہِ نہٕ یہِ جواب رۆستُے دِنہٕ۔

تمہِ سٕنٛدس مرنس پؠٹھ آیہٕ ایرانیو ہُنٛد عوٲمی رد عمل ملاوٹ۔ ییلہٕ زن تہند مرنٕچ تصدیق آیہٕ کرنہٕ تہٕ واریاہ ایرانی شہری گٔؠ سڑکن مَنٛز جشن مناونس خٲطرٕ۔ خامنہ ای سٕنٛد مرنٕکہ ابتدٲیی اعلانہٕ پتہٕ آیہِ رازدٲنؠ مَنٛز جشن مناونہٕ، تہٕ اسفہان کرج، کرمانشاہ قازون ساننداج تہٕ شیراز ہِوؠن شہرن مَنٛز جشنک ویٖڈیو آیہ آن لاین نشر کرنہٕ تاہم، خامنہ ایی سٕنٛدیو حٲکمو کۆر مشاد کس امام رضا کس مزارس قریب تہندس موتس پؠٹھ ماتم، ویڈیوزن مَنٛز چھِ واریاہ لوٗکھ ودان تہٕ لؠلہٕ کران ہاونہٕ آمٕتؠ ییٚلہِ زن باقی غمس مَنٛز فرشس پؠٹھ پتھر چھِ، تہٕ فوٹوزن مَنٛز چھِ ایرانی انقلب سکوایر، تہرانس مَنٛز تؠم سٕنٛز تصویٖرِ تھٲوِتھ تؠم سٕنٛدؠ مرنس پؠٹھ ماتم کران ہاونہٕ آمت۔

### بین الاقوامی ردعمل

* اَمریٖکہ ڈونالڈ ٹرمپ کۆر خامنہ ای سٕنٛد مرنس پؠٹھ تبصرٕ کران تٔمس "تٲریخٕکؠ ساروٕے کھۄتہٕ بُرٕ لُکن مَنٛز اَکھ" قرار تہٕ کۆرُن اعلان زِ امریکہ کرِ ایرانس پؠٹھ بم دھماکہٕ جٲری۔ ڈیموکریٹک پارٹی ہُنٛد کینٛہہ رکنو یَتھ من ٛز سینیٹر جان فیٹرمینن کۆر اَتھ اعلانس پؠٹھ اصٕل سونٛچ سان رد عمل ظٲہر، ییٚلہِ زن کہ ریپبلکن پارٹی ہُنٛد وارہیو نفرو، یَتھ مَنٛز زن ریپریزنٹیٹو ٹام ایممر کۆر ٹرمپ سٟنٛز پوسٹس خۄش گٔؠ۔

* اَرجَنٹیٖنا کہِ صدر جوییر میلی ین کٕر اسراییٖل-امریکہ کہ فوجی کارروٲیی ہِنز تعٲریف یم کہ نتیجس مَنٛز خامنہ ایی سُنٛد " اَنٛد" گوو تہٕ مزید زِ " سُہ اوس اِنسٲنیتھ کِس تٲریخس مَنٛز سارِوٕے کھۄتہٕ زیٛادٕ بُرٕ، پرتشدد تہٕ ظٲلِم نفرن مَنٛز اَکھ۔میلی ین دیت ایران کہ دہشت گردی ہنٛز سرپرستی تہٕ بیونس آئرس مَنٛز 1994 اے ایم آیی اے بم دھماکہ ہُنٛد مزید اِلزام، تہٕ مزید وۄن زِ ارجنٹینا کرِ حملُک ذمہٕ دارن ہُنٛد قصٕب جٲری تہٕ تمن کرِ پننہٕآزٲدی یا پننہٕ جانن سٟتؠ قٟمَتھ ادا۔

* عِراقی حزب اختلافک رہنما تہٕ شیعہ عالم مختدا الصدرن کۆر خامنہ ایی سند مرنہٕ پتہٕ X پؠٹھ پنن "دۄکھ تہٕ غمُک" اِظہار۔ خامنہ ای سٕنٛد مرنہٕ سٟتؠ گۆو بغداد مَنٛز احتجاج شروٗع، مظاہرینن کۆر گرٛیٖن زون نزدیٖک حفاظتی فوجن مقابلہٕ تہٕ مظاہرینن کٔر امریکہ سفارت خانہٕ مَنٛز حملہٕ کرنٕچ کوٗشش تہٕ کٔرٕنؠ اَتھ کُن گژھن واجینؠ سڑکہٕ بنٛد۔ مظٲہرن ٲس خامنہ ایی سُنٛد سوگ مناوان جَنٛڈٕ لہراوان تہٕ نعرن ہُنٛد شور کران وُچھنہٕ آمٕتؠ۔

* چیٖنن کۆر اَتھ حملس پؠٹھ ٹڑٕ پٲٹھؠ مذمت۔

* شُمألؠ کوریان تہٕ کۆر خامنہ ای سٕنٛدِس قتلس پؠٹھ بٔڑٕ مذمت۔

* ہِندوستانس مَنٛز ایرانُک سفارت خانن کٔر اسراییٖل-امریکہ حملن ہنٛد ذریعہٕ ایرانُک سپریم لیڈر آیت اللہ خامنہ ایی سٕنٛد قتلچ شدیٖد مذمت۔خامنہ ایی سٕنٛد مرنہٕ سٟتؠ گۆو جۆم تہٕ کٔشیٖر، لکھنؤ، وۄتُر پرَٛدیش تہٕ باقی علاقن مَنٛز احتجاج شۆروٗع یمن مَنٛز شیعہ مسلمانن ہنٛز آبٲدی زیٛادٕ چھِ تہٕ سِریٖنَگَر کؠن لال چوکس مَنٛز دِژکھ امریکہس تہٕ اِسرٲیلس خِلاف نعرٕ۔ ہندوستان کِس جۆم تہٕ کٔشیٖر شیعہ ایسوسیشن کۆر أمؠ سٕنٛدس خانٛدان کؠن بٲژن ہُنٛد مرنس پؠٹھ سوگُک بیان جٲری۔ ایکس کس بارس مَنٛز اکس بیانس مَنٛز، ایسوسیشنن چھُ لیٛۆکھمُت،

> أسؠ چھِ اِمام خامنہ ایی سٕنٛدؠن گرٕکؠن بٲژن ہِنٛز شہادت پؠٹھ غمُک اِظہار کران۔ سانہِ دعا چھِ لیڈرَن تہٕ ایرانی عوامس سٟتؠ۔
>
>

## رِیٲستی سطحس پؠٹھ جِنازٕ

## حَوالہٕ